**СПЕЦИЈАЛНА БОЛНИЦА ЗА НЕУРОЛОШКА**

**ОБОЉЕЊА И ПОСТТРАУМАТСКА СТАЊА**

**„ДР БОРИВОЈЕ ГЊАТИЋ“**

**СТАРИ СЛАНКАМЕН**

**Број:05-320/1**

**Датум: 14.05.2014. године**

**СТАРИ СЛАНКАМЕН**

На основу члана 63. став 3. Закона о јавним набавкама, а све у складу са чл. 20. истог Закона („Службени гласник РС“ број 124/2012), пристиглог захтева заинтересованог лица за додатним појашњењем Конкурне документације, а у вези са припремањем понуде, дана 14.05.2014. године Комисија за јавну набавку упућује свим понуђачима који су преузели конкурсну документацију

**ПОЈАШЊЕЊЕ КОНКУРСНЕ ДОКУМЕНТАЦИЈЕ У ПОСТУПКУ ЈАВНЕ НАБАВКЕ РАДОВА**

Грађевинско - занатски радови на адаптацији хидротерапеутског блока површине 800 м2 Специјалне болнице за неуролошка обољења и посттрауматска стања „Др Боривоје Гњатић“ Стари Сланкамен број ОП - 2/14

**Предмет:** Захтев заинтересованог лица за додатна појашњења конкурсне документације за јавну набавку радова ОП број 2/2014 од 12.05.2014. године

**Питање гласи:**

„На страни 7/89 конкурсне документације, део референце пише:

Понуђач располаже довољним пословним капацитетом - да је изводио грађевинско - занатске радове на изградњи, реконструкцији или адаптацији здравстених установа на мин. 2 објекта. Вредност уговора мора бити већа од 25.000.000,00 динара.

Да ли се наведена вредност односи појединачно по уговору или минимум два уговора морају бити у збирној вредности мин. 25.000.000,00 динара?

Да ли је наведена вредност са пдв-ом или без пдв-а? „

**Одговор:**

Захтевани ниво пословног капацитета понуђача потребан за реализацију предмета јавне

набaвке, одређен је у сразмери са предметом јавне набавке, што се процењује првенствено у зависности од процењене вредности јавне набавке и значаја саме јавне набавке.

*Наведена вредност појединачног уговора о извођењу грађевинско - занатских радова на изградњи, реконструкцији или адаптацији објекта у здравстеним установама мора бити већа од 25.000.000,00 динара без пдв-а.*

*Такође и за референце да је понуђач у претходне три године изводио радове на изградњи, реконструкцији или адаптацији на најмање 1 јавном базену вредност уговора мора бити већа од 10.000.000,00 динара без пдв-а.*

Одговор на захтев за додатна појашњења конкурсне документације биће достављена заинтересованом лицу и објављен на начин прописан Законом о јавним набавкама.

**КОМИСИЈА ЗА ЈАВНУ НАБАВКУ**